25. ΑΝΑΓΚ. ΝΟΜΟΣ υπ’ αριθ. 233 της 29/30 Μαρτ. 1945 Περί χρηματοδοτήσεως Επιχειρήσεων υπό της Τραπέζης της Ελλάδος. Άρθρ.1.-1.Προς τον σκοπόν της ενισχύσεως της οικονομίας της χώρας επιτρέπεται εις την Τράπεζαν της Ελλάδος, όπως μέχρι τέλους του έτους 1946 χορηγή εις βιομηχανικάς, γεωργικάς, τραπεζιτικάς ή άλλας επιχειρήσεις πιστώσεις, συμφώνως προς τους όρους τους καθοριζομένους εκάστοτε δι’ αποφάσεως του Γενικού Συμβουλίου της Τραπέζης κατά τας διατάξεις του παρόντος. 2.Δια της αποφάσεως του Γενικού Συμβουλίου δύνανται να καθορίζωνται και κατά παρέκκλισιν των σχετικών διατάξεων του Καταστατικού, α)ο τόκος και αι εγγυήσεις των παρεχομένων πιστώσεων, β)η προθεσμία των πιστώσεων, γ)η προθεσμία και οι όροι ανανεώσεως των υπό της Τραπέζης δεκτών γινομένων γραμματίων εις προεξόφλησιν ή ασφάλειαν, δ)οι όροι παροχής ειδικών πιστώσεων προς Τραπέζας, ε)το ποσόν του συνόλου των πιστώσεων των χορηγουμένων δια προεξοφλήσεως γεωργικών γραμματίων και ενεχυρογράφων ή επί εγγυήσει τούτων. ("Επιτρέπεται ωσαύτως εις την Τράπεζαν της Ελλάδος όπως χορηγή εις το Δημόσιον προκαταβολάς ή ενεργή προεξοφλήσεις συναλλαγματικών ή γραμματίων εις διαταγήν, οπισθογραφήσεως του Δημοσίου, υπό όρους καθοριζομένους δια συμφωνίας μεταξύ Δημοσίου και Τραπέζης".) Η εντός « » παράγραφος προσετέθη δια του Α.Ν. 1330/1949 (κατωτ. αρ. 30). Το μέσα σε () εδάφιο καταργήθηκε από την παρ.4 άρθρ.12 Νόμ.2548/12-19 Δεκ.1997 (ΦΕΚ Α΄259), κατωτ.αριθ.69. 3.Προς εξασφάλισιν της τηρήσεως των όρων της παροχής των πιστώσεων, το Γενικόν Συμβούλιον της Τραπέζης της Ελλάδος, δύναται να καθορίζη και ποινικήν ρήτραν υπέρ του Δημοσίου εισπραττομένην υπό τούτου ως δημοσίου εσόδου. Άρθρ.2.-Προς ασφάλειαν πιστώσεων χορηγουμένων υπό της Τραπέζης της Ελλάδος εις την Αγροτικήν Τράπεζαν επιτρέπεται να συμφωνηθή σύστασις ενεχύρου επί υφισταμένων ή μελλουσών απαιτήσεων της οφειλετρίας κατά τρίτων άνευ ειδικωτέρας αυτών μνείας και άνευ παραδόσεως ή οπισθογραφήσεως των συναφών τίτλων εις την Τράπεζαν της Ελλάδος. Η ισχύς του ανωτέρω Νόμου παρετάθη από της λήξεώς της μέχρι τέλους 1950 δια του Α.Ν. 1330/1949 (κατωτ. αριθ. 30), μέχρι τέλους 1952 δια του Νόμ. 2134/1952 (κατωτ. αριθ. 33), μέχρι τέλους 1954 δια του Ν.Δ. 2539/1953  Τράπεζα της Ελλάδος 12.Θ.ε.25-26 (κατωτ. αριθ. 33α) τέλος δε δια του άρθρου τρίτου Ν.Δ. 3074/1954 (τόμ. 26 σελ. 59) παρετάθη από της λήξεώς της και εφ’ όσον χρόνον διαρκεί η λειτουργία της Νομισματικής Επιτροπής. 